
פרוטוקול מס' 211
				מישיבת ועדת הפנים ואיכות הסביבה
			מיום שני, ד' בסיוון התשס"ד ( 24 במאי 2004) שעה: 10:00


סדר היום:		אישור התיקונים לתקנות הבטיחות במקומות ציבוריים (אסיפות) (תיקון), 
			התשס"ד-2004


נכחו:						

חברי הוועדה:	חמי דורון - היו"ר
			

מוזמנים:                יחזקאל לביא -  מנהל האגף תכנון ואחראי על המידע במשרד הפנים


יועצת משפטית:     מירי פרנקל שור
			עידו בן יצחק - מתמחה


מנהלת הוועדה:   יפה שפירא


קצרנית:                אושרה עצידה





אישור התיקונים לתקנות הבטיחות במקומות ציבוריים (אסיפות) (תיקון),
התשס"ד-2004



היו"ר חמי דורון:

	אני פותח את הישיבה. על סדר היום אישור התיקונים לתקנות הבטיחות במקומו ציבוריים (אסיפות)(תיקון). זה בעקבות הישיבה הקודמת שבה ביקשנו תיקונים, וכאן יש לנו את התיקונים של הגברת רחל גוטליב מהמשרד לביטחון פנים. אני מבין שזה מקובל גם על השאר, נכון? האם שאר המשרדים צריכים לתת לנו תיקונים שלהם? 

עידו בן יצחק:

	זה מה שהם שלחו. 

היו"ר חמי דורון:

	 משרד הפנים, האם מבחינתם זה בסדר? 

יחזקאל לביא:

	אני לא יודע שמשרד הפנים היה צריך לתת פה תיקונים. לא נתבקשנו. 

חמי דורון:

	 זאת אומרת, שני התיקונים שאנחנו ביקשנו ממשרד ה-  - -

יחזקאל לביא:

	לא העירו לי הערות עליהם. 

חמי דורון:

	אז זה בסדר. זה כנראה מקובל גם עליהם. 

	בתקנת משנה (א) המילה "אחראי" תימחק ואחרי המילה "שוטר" יבוא או "מארגן אירוע ספורט", אז זה בסדר. 

	בתקנה משנה (ב) –הסיפא "אלא אם כן" תימחק, וזה בסדר. 

	היא נתנה הגדרה של מארגן והיא: "יושב-ראש קבוצת הספורט המארחת את אירועי הספורט או יושב-ראש "התאחדות אגודת הספורט", ה"איגוד", או "ארגון הספורט", כמשמעותם בחוק הספורט. זה בסדר גמור. 

	לי אין בעיה עם זה.  גברתי היועצת המשפטית, האם יש לך איזשהי הערה? 

מירי פרנקל שור:

	לי אין הערות. 

היו"ר חמי דורון:

	 אם כך, אנחנו מאשרים את התקנות האלה.  אני רואה שהם ביקשו שזה יועבר עוד השבוע. היא שלחה את המכתב ב-18 במאי 2004. זאת אומרת, המכתב נשלח ביום חמישי. 

	אני מצביע, אני מאשר את תקנות הבטיחות במקומות ציבוריים (אסיפות) (תיקון). 

	הישיבה נעולה. 


הישיבה ננעלה בשעה 10:15.
